da da da id en en da de de de nds nds de de fi da sv da da da de en de da da da da en da da da en en en da da da da da da da de hbs_lat da da da da sv it sv da tr sv da da da da da da nb nb da nb da da da da nb nb nb nb da da nb da nb da da da da da en da da nb da da nb nb da nb da da da nb da nb da da nb nb da da nb da da da da da nb da da nb nb en nb nb da da da nb nb da da da da da da it en en en en da da da da da da da da da en da da da nl da da da da da da da da da da en da da da da da da da da da da da da da da da da da da nb nb nb nb en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
Gufol Mysteriet – Læs om TV2-julekalenderen her
Voksenjulekalenderen Gufol Mysteriet blev sendt på TV2 i 1997. I julekalenderen følger man kommissær Eriksen og hans politimænd Eddie og Rene. Station 2 er en lille og sløv politistation. Der sker for lidt på den lille station. Kommissær Eriksen og betjentene Eddie og René skal derfor opklare en stor sag inden jul. Hvis det ikke lykkes, lukker Station 2. Stationen får samtidig en ny politimand, Bente. Hun skal hjælpe politibetjentene med at opklare en stor sag inden juleaften.
Betjentene i Gufol Mysteriet får en ny sag den 1. december, da fru Andersen kommer forbi Station 2. Hun fortæller vilde historier om flyvende rensdyr og bøller. Hun afleverer også en mærkelig pakke med slik.  På pakken står navnet Gufol. Fru Andersen fortæller, at hun har set mænd i nissetøj, som har givet det mystiske slik Gufol til børn på gaden. Fru Andersen fortæller, at børnene blev skøre efter have spist det.
En gruppe mystiske mænd vil altså invadere det danske slikmarked og ødelægge julen for alle danske familier. Julen er i fare, for børn og voksne bliver skøre af at spise slik med det afhængighedsskabende stof Gufol. Denne sag kan blive redningen for Station 2, der nu skal løse mysteriet. En gruppe slikhandlere er blevet overfaldet, men det mener kommissær Eriksen er sagen uvedkommende. Overfaldende bliver derfor ikke efterforsket som en del af sagen. René, Eddie og Bente begynder i det skjulte at efterforske sagen. Måske har Gufol endda noget at gøre med kommissær Eriksen? Kan betjentene løse Gufol Mysteriet alene?
Gufol Mysteriet er skrevet af Carl Erik Sørensen. Han skrev også voksenjulekalenderen Jul i den gamle trædemølle fra 1990. Carl Erik Hentede inspiration til Gufol Mysteriet i den amerikanske serie District Hill Street.
Gufol Mysteriet blev genudsendt i 2004 under navnet Station 7-9-13. Navnet blev ændret, fordi julekalenderen ikke havde nok seere i 1997. Navnet Station 7-9-13 var julekalenderens arbejdstitel. Da julekalenderen udkom på DVD, fik den dog begge navne.
Claus Ryskær spiller kommissær Eriksen, der er desperat for at redde Station 2 i Gufol Mysteriet. Henrik Lykkegaard medvirker som den dydige politibetjent René. Kristian Halken spiller den noget hårdere politimand Eddie, der har set for mange amerikanske serier. Trine Appel spiller den godtroende Bente, som er den nyeste betjent på Station 2. Thomas Eje medvirker som den onde tyske sliksælger og bagmand, der vil gøre børn og voksne skøre af narkotikastoffet Gufol.
apr5april 5, 2019 • By admin • Posted in 1990erne, 2000'erne, TV2 • Tagged 1997, 2004, voksenjulekalender • Comments: +
Nissen Pyrus vil have gang i den og sang i den, og så elsker han søde sager og julegaver.  I TV2-julekalenderen Alletiders Julemand fra 1997 følger man ungnisserne Pyrus og Kandis og arkivnissen Gyldengrød. De bor i Danmarks Rigsarkiv. Ovenpå bor Birger Bertramsen, der er rigsarkivar. Hans datter frøken Josefine Brahe arbejder som hans sekretær og hjælper med arkivets vigtige opgaver. Pyrus, Kandis, Gyldengrød, Josefine og Birger har alle vigtige roller i Alletiders Julemand.
I Alletiders Julemand er Pyrus træt af, at han ikke får gaver eller slik i sin sok. Julemanden giver ikke gaver til nisser, og det vil Pyrus klage over. Derfor skriver han et brev til julemanden. Da Pyrus ikke får svar med det samme, beslutter han sig for at trylle julemanden frem. Pyrus stjæler derfor Gyldengrøds tryllebog med magiske trylleremser. Pyrus ved ikke, at julemanden allerede befinder sig i arkivet. Julemanden er mødt op for at snakke med Pyrus om det brev, han har sendt. Men hvis man tryller nogen frem, som allerede er til stede, får det alvorlige konsekvenser. Pyrus’ trylleformular resulterer i, at julemanden mister sin hukommelse.
Alletiders Julemand handler især om julemandens historie. Ovenpå har Bertramsen fået en vigtig opgave af Kongehuset. Han skal skrive en rapport om julemandens historie. Den nye prinsesse Alexandra fra Asien skal nemlig lære om julemandens historie. Bertramsen og Josefine begynder derfor at undersøge julemandens oprindelse.
Samtidig er Pyrus, Gyldengrød og Kandis nødt til at minde julemanden om, hvem han er. Det gør de ved at besøge udvalgte tidspunkter i verdenshistorien. Ved hjælp af Bertramsens trylleformularer rejser de ind i arkivets bøger og i historien. Her møder de blandt andet Sankt Nicolaus, der var forgængeren til julemanden. De møder også den italienske heks La Befana, der giver gaver i Italien og Santa Claus, som er den amerikanske julemand. De møder også den hollandske julemand Sinterklaas. Hvis det ikke lykkes dem at give julemanden sin hukommelse tilbage, bliver det måske ikke jul i år.
Alletiders Julemand er den sidste julekalender om Pyrus. De to første julekalendere hedder Alletiders Jul og Alletiders Nisse. Julekalenderen Alletiders Julemand blev genudsendt i 2007 og 2014. Jan Linnebjerg medvirker som ballademageren Pyrus. Paul Hüttel spiller arkivnissen Gyldengrød, og Christiane Bjørg Nielsen medvirker som den kloge og fornuftige ungnisse Kandis. Jeanne Boel og Jesper Klein har rollerne som frøken Josefine Brahe og Birger Bertramsen i Alletiders Julemand.
Kendte sange fra Alletiders Julemand
Hvis Det Var Mig Der bestemte
En God Dag i Dag
Medvirkende skuespillere i Alletiders Julemand
Christiane Bjørg Nielsen spiller Kandis
Jeanne Boel spiller Frk. Josefine Brahe
Henrik H. Lund spiller Julemanden
Finn Storgaard spiller Adelsmand
John Lambreth spiller Julemanden Frederiksen
Ole Duurloo Carstensen spiller Biskop
Claus Bue spiller Drak
Torben Zeller spiller Sømand fra Bari
Niels Stenz spiller Sømand fra Bari
Søren Hartvig spiller Sømand fra Bari
Nis Bank-Mikkelsen spiller Hertugen
Simon Krogh Stenspil spiller Ludvig
Jarl Forsman spiller Boghandler
Flemming Jensen spiller Knecht Ruprect
Paul Hagen spiller Postbud
Gyda Hansen spiller Fru Kristoffersen, rengøringsassistent
Anne Marie Pock-Steen spiller La Befana, julemand
Henrik Jandorf spiller Balthazar, vis mand
Ulver Skuli Abildgaard spiller Prædikant
Kjeld Nørgaard spiller Biskop Klaas
Ian Burns spiller Christopher Mess, revisor
Elin Reimer spiller Bedstemor
Jens Sætter-Lassen spiller Barnebarn
Finn Rye Petersen spiller Bagermester
Lars Lohmann spiller Carl Dauw, varehus-julemand
Mathias Klenske spiller Børnebisp
Thorkil Lodahl spiller Skolebestyrer
Flemming Pedersen spiller Lærer
Niels Hemmingsen spiller Lærer
Niclas Mortensen spiller Dreng
Dennis Larsen spiller Brandmand
Preben Vridstoft spiller Departementchefen
Tina Lisbjerg spiller Datter
Susanne Søbye spiller Datter
Julie Klitgaard spiller Datter
Søren Poulsen spiller Bud
Niels Anthonsen spiller Sort danser
Thomas Olesen spiller Ludvig
Kristoffer Hougaard spiller Morten
Henrik Boensvang spiller Jeppe
Claus Hjort spiller Den store Bastian
Preben Burla Madsen spiller Lærer
Alexander R. Jørgensen spiller Dreng
Jonas Rosenkvist Pedersen spiller Klosterdreng
Sune Larsen spiller Klosterdreng
Anders Søgaard spiller Dreng
Lasse Søgaard spiller Dreng
Bodil Stenstrup spiller Mor
Amalie Nybroe Fjeldmose spiller Pige
Karen Stenz Lundqvist spiller Pige
Malthe Miehe-Renard spiller Dreng
Hans Viuf spiller Kasper, vis mand
Dennis Knudsen spiller Melchior, vis mand
Nicky Smith spiller Brandmand
Uffe Tolderlund spiller Brandmand
Carl Emil Amundsen spiller Christian den 4. som barn, Kronprins
Laila spiller Laila, nissepige
Marc Balle Hansen spiller Svarte Piet, hjælper / Samson Dudu, biskop af Swasiland
Erik Lundqvist spiller Santa Claus, julemand
August Dyrberg spiller Dreng
Sophie Balling Gad spiller Barnebarn
Erik Bremer spiller Den gamle jul
Caroline Stenderup Garre spiller Pige
Oliver Miehe-Renard spiller Dreng
Puk A. Lodahl Eisenhardt spiller Pige
Robert Ebsen spiller Garder
Andre Julekalendre i denne serie
apr5april 5, 2019 • By admin • Posted in 1990erne, 2000'erne, 2010'erne, TV2 • Tagged 1997, 2007, 2014, 2018 • Comments: +
Den Hemmelige Tunnel – Læs mere om julekalenderen
DR-julekalenderen Den Hemmelige Tunnel blev vist på DR i 1997. Serien handler om tunnelchefen Mortensen. Mortensen bor på Sprogø med sine børn Katrine og Mikkel. Her sørger han for, at togtrafikken glider ubesværet gennem den nye tunnel, der er gravet under Storebælt.
Han arbejder også på et hemmeligt projekt for sin chef. Han skal grave en ny tunnel under Storebælt inden jul. Tunnelen skal sørge for, at travle forretningsmennesker kan køre mellem Sjæland og Fyn på kun 17 sekunder. Hvis tunnelen ikke er færdig inden jul, bliver Mortensen fyret.
I Den Hemmelige Tunnel møder man også professor Stjamp. Han forsøger at finde et særligt stof i betonsmulderet fra tunnelboringen. Hans håb er, at et særligt stof kan gøre ham udødelig. Ida Stjamp er professor Stjamps datter. Hun er meget interesseret i videnskab. Mortensen forelsker sig i Ida Stjamp i julekalenderen.
Nisserne Kizze, Bizze, Nizze og Hizze bor i en hule under Sprogø, hvor den hemmelige tunnel bliver boret ud. De bliver afbrudt i deres 300 års lange søvn, da boringerne under Sprogø begynder. De er meget forstyrrede af boringerne og forsøger straks at standse det. Nisserne kan nemlig ikke falde i søvn på grund af støjen, og når de har været vågne i 23 dage, bliver de til støv. Nisserne søger krisehjælp hos agentnissen 00Z. Børnene Katrine og Mikkel leder efter en hemmelig skat, som skulle ligge under Sprogø. Da de jyske skrothandlere Franz og Zigurd hører om skatten, begynder de også straks at lede.
Den Hemmelige Tunnel var DRs forsøg på at lave en moderne julekalender for både store og små. Forfatterne til serien valgte at bruge et aktuelt emne som inspiration til Den Hemmelige Tunnel. Østtunnelen under Storebælt blev færdig året før, Den Hemmelige Tunnel blev vist på tv.
Morten Suurballe spiller rollen som tunnelchefen Mortensen. Christa Bendell og Ras Køllgaard spiller børnene Katrine og Mikkel. Holger Juul Hansen medvirker i Den Hemmelige Tunnel som professor Stjamp. Iben Hjejle spiller professorens datter Ida Stjamp. Skrothandlerne Fantz og Sigurd spilles af John Batz og Niels Ellegaard. Sofie Stougaard medvirker som Nisse Kizze, mens Nicolaj Kopernikus spiller Nisse Bizze. Lars Lippert medvirker som Nisse Nizze, og René Benjamin Hansen spiller Nisse Hizze.
apr5april 5, 2019 • By admin • Posted in 1990erne, DR1 • Tagged 1997 • Comments: +
Avisen – læs mere om julekalenderen her
”Avisen skal ud!” Det er mottoet i julekalenderen Avisen fra 1982, som blev sendt inden julekalenderen og dukkeserien Jullerup Færgeby. Avisen har kun én skuespiller på rollelisten, da Jesper Klein spiller alle roller. I julekalenderen følger vi en gruppe skribenter og medarbejdere på en hyggelig avisredaktion i havnebyen Flunkelev. Avisen har redaktøren og ejeren Hr. Tryksen i spidsen. Medarbejderne arbejder hver dag på at få avisen skrevet, så den kan komme til Jullerup Færgeby med den daglige færgeafgang.
Avisen rummer en række skribenter og medarbejdere, der med deres viden og personlighed bidrager til dagens avis. Redaktør og ejer Hr. Tryksen er en ældre herre, hvis hjerte banker for Avisen. Han kan af og til blive forvirret, men han glemmer aldrig sin gamle læremester redaktør Streng. Hr. Streng havde mottoet: ”Avisen skal ud!” og det motto har Hr. Tryksen overtaget. Kristian Knald er ikke i tvivl om sine egne evner. Han skriver om ”Sport og Spænding” og er altid klar til at rydde forsiden med spændende og dramatiske overskrifter. Lily Jensen er rengøringsassistent og sørger for ro og orden, og så leverer hun dagens digt til avisen. Estrid Rasp er en smule nærtagende, og så skriver hun i spalten ”Mad og Maver”. Hun udvikler opskrifter og bager festlige kager, som fotograferes til avisen.
Viktor Vind er meteorolog, og han skriver om vejret i går og måske i fremtiden. Viktor Vind er sjældent på redaktionen, for han er for det meste ude for at se på vind og vejr. Fru Thura er en lidt flyvsk astrolog, men når hun møder op, skriver hun om ”Stjerner og Støv”. Medarbejdernes påfund ender alle ved ”maskinen”, som trykker den endelige avis. Freddy Fart er redaktionens yngste medarbejder. Han er avisbud, og han sørger for at levere aviserne til færgen, så de kan komme til Jullerup Færgeby.
Optakt til Jullerup Færgeby
Julekalenderen Avisen bliver også kaldt Tryksen. Den blev sendt for første gang i 1982 og genudsendt i 1990 og 1997. Baggrunden for julekalenderen var, at DR i slutningen af 1970’erne udvidede julekalenderens sendetid med ti minutter. Derfor blev Avisen skabt som en optakt til Jullerup Færgeby fra 1974, som skulle genudsendes.
Flunkelev ligger på den anden side af Jullerup Sund, og havnebyen bliver ofte nævnt af dukkerne i Jullerup Færgeby. Jesper Klein, som er den eneste skuespiller i Avisen, var også manden bag manuskriptet til Jullerup Færgeby.
Avisen er skrevet af Finn Bentzen, Hanne Willumsen, Jesper Klein.
Jesper Klein spiller alle karakterne i denne julekalender.
Her kan du se alle 24 afsnit af Avisen
Den samlede julekalender varer næsten 2 timer og 14 minutter.
mar29marts 29, 2019 • By admin • Posted in 1980'erne, 1990erne, DR1 • Tagged 1982, 1990, 1997 • Comments: +
Jullerup Færgeby – dansk tv-julekalender på DR
I 1974 var det julekalenderen ’Jullerup Færgeby’, der rullede over skærmene i de danske hjem i december. Julekalenderen er produceret og instrueret af Peter Nielsen og blev sendt på DR og var endnu en julekalender i rækken, hvor hovedrollerne blev spillet af dukker. Siden Jullerup Færgeby blev vist første gang, er den blevet genudsendt hele tre gange. Først i 1982 og derefter i 1990 og igen i 1997. Da Jullerup Færgeby blev sendt første gang tilbage i 1984, var hvert afsnit mellem 15 og 18 minutter. Ved den første genudsendelse i 1982 blev julekalenderen en anelse længere, da en anden julekalender med titlen ’Avisen’ blev sat foran Jullerup Færgeby-afsnittet. Koblingen mellem de julekalenderne var, at færgen skulle fragte aviserne til Jullerup Færgeby. I 1990 og 1997 udgjorde de to julekalender fortsat sammen DR’s samlede julekalender til de danske familier.
En havneby og et skattekort
Handlingen i julekalenderen udspiller sig i havnebyen, Jullerup Færgeby. Havnebyen er ganske vist ikke særlig stor, men ikke desto mindre får børnene Knud, Kaja og Anton tiden til at gå i byen. De tre børn bor ellers i fyrtårnet, men sejler hver dag til byen. Her mødes de med Vera og den nye dreng, Jonas, som også kaldes 44. De fem børn finder sammen et skattekort. På skattekortet står en mærkværdig remse. Sammen med den gamle kaptajn, Guus, begiver de sig i kast med at finde skatten i byen. Jagten på skatten bliver dog ikke nogen nem opgave. Først og fremmest skal hverdagens gøremål og forberedelserne til julen stadig passes. For det andet er remsen på skattekortet svær at tyde og forstå. Remsen lyder: Ansigtet vendt mod den vaklende ost, tog jeg den tredje regnet fra ost. Syv tommer nede er godt begyndt, skrinet er spækket med stormfuglens yndt.
Kendt for sine sange
Jullerup Færgeby er kendt for sine sange, der blev nemme at synge med på. Du kan måske nikke genkendende til ’Kan du få for en krone’ og ’Kalle Kulmules Sømandsvise’? Niels Jørgen Steen komponerede kærlighedssangen ’Jeg ventede på bussen’, som blev sunget af Ulrik Cold og Maria Stenz, som var den tids store stjerne. Men faktisk sang Danmarks rock-mama, Sanne Salomonsen, kor på denne sang. Derudover er der flere kendte danskere, som medvirkede. Jesper Klein var selv både manuskriptforfatter sammen med Asger Pedersen, Hanne Willumsen og Finn Bentzen, men lagde også stemmer til Jonas, Færgemanden, Kalle Kulmule og Mary. Karaktererne Anton, Fyrmester Holm, Kranfører Thorkild og Lodsen Ludvig Lohart fik alle deres stemmer fra Claus Ryskjær. Listen med medvirkende tæller blandt andre Hanne Willumsen som Knud, Helle Hertz som Emma og Vera samt Sanne Brüel som Kaja, Magda og Tobisen.
Kendte sange fra Jullerup Færgeby
Den mest kendte sang fra Jullerup Færgeby, må uden tvivl være ‘Hvad kan du få for en krone‘.
Medvirkende skuespillere i Jullerup Færgeby
Da Jullerup Færgeby er en dukkejulekalender, har vi nedenfor listet, hvem der ligger stemme til hvilke dukker.
Claus Ryskjær spiller Anton / Holms Søn / Kranfører Thorkild / Fyrmester Holm / Ludvig Lohart
Sanne Brüel spiller Kaja / Holms Datter
Hanne Willumsen spiller Knud / Holms Søn
Jesper Klein spiller Jonas – kaldet ’44’ / Færgemanden og Tryksen
Poul Thomsen spiller Kaptajnen Gus / Gus’s hund Pøs
Helle Hertz spiller Emma Holm / Vera Nielsen, Grace’ datter
Birgit Brüel spiller Grace Nielsen, butiksejer
Lasse Lunderskov spiller Jens Peter Bus, chauffør
Maria Stenz spiller Sanger
Sanne Salomonsen spiller Sanger
Ulrik Cold spiller Sanger
mar19marts 19, 2019 • By admin • Posted in 1970'erne, 1980'erne, 1990erne, 2010'erne, DR Ramasjang, DR1 • Tagged 1974, 1982, 1990, 1997, 2014 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk